ഇന്ത്യയെ നിസാരമായികാണരുത് ഇംഗ്ലണ്ടിന് മുന്നറിയിപ്പുമായി നാസര് ഹുസൈന് ലണ്ടന്: ലീഡ്സ് ക്രിക്കറ്റ് ടെസ്റ്റില് ഇന്നിംഗ്സ് തോല്വി നേരിട്ടെഇന്ത്യയെ നിസാരമായി കാണരുതെന്ന് നാസര് ഹുസൈന്. ബോര്ഡര്ഗാവസ്കര് ട്രോഫിയില് അഡ്ലെയ്ഡില് 36 റണ്സില് പുറത്തായ ശേഷം വിസ്മയ തിരിച്ചുവരവ് നടത്തിയ ഇന്ത്യയെ ചൂണ്ടി കാണിച്ചാണ് സംസാരിച്ചത്. നാസറിന്റെ വാക്കുകള് ഇങ്ങനെ ഹെഡിംലെയില് ഇംഗ്ലണ്ട് നന്നായി പന്ത് സ്വിങ് ചെയ്തു. എന്നാല് പ്രതിഭാശാലികളായ ഇന്ത്യന് പേസര്മാര്ക്ക് സ്വിങ് ലഭിച്ചില്ല. ഓവലിലും ഓള്ഡ് ട്രഫോര്ഡിലും നടക്കുന്ന അവസാന രണ്ട് ടെസ്റ്റുകളില് ഇന്ത്യയെ എഴുതിത്തള്ളാന് പാടില്ല. ഇരു ഗ്രൗണ്ടുകളും ഇന്ത്യന് നിരയെ കൂടുതലായി പിന്തുണയ്ക്കും. കഴിഞ്ഞ വര്ഷം ഓസ്ട്രേലിയക്കെതിരെ അഡ്ലെയ്ഡില് വെറും 36 റണ്സില് പുറത്തായ ടീമാണ് ഇന്ത്യ. എന്നാല് ശ്രദ്ധേയ പരമ്ബര ജയവുമായി അവര് ശക്തമായി തിരിച്ചുവന്നു. വിരാട് കോലി നാട്ടിലേക്ക് മടങ്ങിയ ശേഷം കൂടിയായിരുന്നു ഇത്. നായകന് വിരാട് കോലി മികച്ച ഫോമിലല്ലെങ്കിലും ശക്തമായി തിരിച്ചെത്താനുള്ള കരുത്ത് നിലവിലെ ഇന്ത്യക്കുണ്ടെന്നും. കളിയാക്കിയും ചീത്തപറഞ്ഞും കോലിപ്പടയെ തോല്പ്പിക്കാനാവില്ലെന്ന് നാസര് ഹുസൈന് നേരത്തെ പറഞ്ഞിരുന്നു. മുന്തലമുറയിലെ ഇന്ത്യന് ടീമിനെതിരെ ഈ തന്ത്രം ഒരുപക്ഷെ ഫലപ്രദമായേക്കാം. എന്നാല് നിലവിലെ ഇന്ത്യന് ടീമിനെ അങ്ങനെ തോല്പ്പിക്കാനാവില്ലെന്നും ഡെയ്ലി മെയിലില് എഴുതിയ കോളത്തില് ഹുസൈന് പറഞ്ഞു. ലോര്ഡ്സ് ടെസ്റ്റിലെ ഇന്ത്യഇംഗ്ലണ്ട് താരങ്ങള് തമ്മിലുള്ള വാക്പോരിന്റെ പശ്ചാത്തലത്തിലായിരുന്നു ഹുസൈന്റെ പ്രതികരണം.ലീഡ്സില് ഇംഗ്ലണ്ടിനെതിരെ നടന്ന മൂന്നാം ടെസ്റ്റില് ഇന്ത്യ ഇന്നിംഗ്സിനും 76 റണ്സിനും തോല്വി വഴങ്ങുകയായിരുന്നു. ഇതോടെ അഞ്ച് മത്സരങ്ങളുടെ പരമ്ബരയില് ഇംഗ്ലണ്ട് 11ന് ഒപ്പമെത്തി. സ്കോര് ഇന്ത്യ: 78, 278, ഇംഗ്ലണ്ട്: 432. ആദ്യ ഇന്നിംഗ്സില് വെറും 78 റണ്സിന് നിലംപൊത്തിയപ്പോള് തന്നെ ഇന്ത്യയുടെ കാര്യത്തില് തീരുമാനമായി. മറുപടിയായി ഇംഗ്ലണ്ട് 432 റണ്സില് എത്തിയതോടെ ഇന്ത്യയുടെ വഴിയടയുകയും ചെയ്തു. ഓവലില് സെപ്റ്റംബര് രണ്ടിന് നാലാം ടെസ്റ്റ് തുടങ്ങും.